**ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**

**Δικαστικοί Αντιπρόσωποι - Υποβολή Αιτήσεων Προτίμησης / Εξαίρεσης**

**ΔΙΚΑΣΤΙΚΟΙ ΑΝΤΙΠΡΟΣΩΠΟΙ**
**ΔΗΜΟΤΙΚΕΣ - ΠΕΡΙΦΕΡΕΙΑΚΕΣ - ΕΥΡΩΕΚΛΟΓΕΣ 2019**

**ΑΝΑΚΟΙΝΩΣΗ**

**11.4.2019**

 **Α)**Όσοι/ες **Δικηγόροι και Ασκούμενοι** επιθυμούν να διορισθούν ή να εξαιρεθούν θα πρέπει να καταθέσουν **αποκλειστικά ηλεκτρονικά** την **ΑΙΤΗΣΗ ΠΡΟΤΙΜΗΣΗΣ – ΕΞΑΙΡΕΣΗΣ στην ηλεκτρονική διεύθυνση** [**portal.olomeleia.gr**](http://portal.olomeleia.gr/)**,**από την  **ΠΕΜΠΤΗ 11/4/2019 μέχρι την ΠΑΡΑΣΚΕΥΗ 19/4/2019 και ώρα 23.00΄, σε 24ωρη βάση.**

**Στην διεύθυνση αυτή θα οδηγούνται και από τα αντίστοιχα Banners των δικτυακών τόπων των Δικηγορικών Συλλόγων.**

**Β)** Για την καλύτερη εξυπηρέτηση συναδέλφων, οι οποίοι δεν έχουν πρόσβαση σε ηλεκτρονικό υπολογιστή, δίδεται  εναλλακτικά η  δυνατότητα να υποβληθεί η Αίτηση Προτίμησης – Εξαίρεσης στα γραφεία του Δ.Σ.Α. (Ακαδημίας 60, 1ος όροφος, γραφείο δίπλα στο Αρχείο) από τις 8.00΄ έως  14.00΄, με συνδρομή υπαλλήλων του ΔΣΑ.

**ΔΙΕΥΚΡΙΝΙΖΕΤΑΙ ΟΤΙ :**

1.      Μόνο ΜΙΑ (1) ΑΙΤΗΣΗ μπορεί να υποβληθεί.

2.      Δεν υπάρχει κώλυμα εντοπιότητος (καταγωγής και τόπου άσκησης δικηγορίας)

3.      Τους διορισμούς θα κάνει o Άρειος Πάγος (Α1 Τμήμα).

4.      Δεν θα ληφθούν υπ’ όψιν αιτήσεις:

α) για συνυπηρέτηση και για διορισμό αναπληρωματικών,

β) για συγκεκριμένα εκλογικά τμήματα, εκλογικά διαμερίσματα ή συνοικισμούς, περισσότερες από μία δημοτικές ενότητες, περισσότερους από έναν δήμους, περισσότερες από μία εκλογικές περιφέρειες και που θα έχουν συμπληρώσεις, διαγραφές ή παρατηρήσεις εκτός των ζητουμένων, σύμφωνα με τα έντυπα των αιτήσεων.

5.     Στους προς διορισμό Δικηγόρους δεν περιλαμβάνονται :

α) Όσοι έχουν υπερβεί  το 67ο έτος της ηλικίας τους (άρθρο 68 παρ. 5 του Π.Δ. 26/2012 ), δηλαδή δεν θα συμπεριλαμβάνονται εκείνοι που έχουν γεννέθλιο ημέρα πριν την 26η Μαίου 1952.

β) Όσοι εκτίουν πειθαρχική ποινή παύσης κατά την υποβολή του καταλόγου των διοριστέων  στο Πρωτοδικείο Αθηνών (19/4/2019).

γ) Οι Δικηγόροι από χώρες της Ε.Ε. (Π.Δ. 152/2000), εκτός εάν έχουν Ελληνική Ιθαγένεια.

δ) Όσοι ανακηρύσσονται υποψήφιοι για Ευρωβουλή και Δημοτικοί και Περιφερειακοί Σύμβουλοι.

**Σημείωση** : Όσοι δικηγόροι Αθηνών δεν είναι οικονομικά ενήμεροι (εξόφληση ή ρύθμιση μέσω κάρτας Τράπεζας Πειραιώς, στο κεντρικό ταμείο του Συλλόγου, Ακαδημίας 60) για τις συνδρομές ετών έως και 2018 δεν θα περιληφθούν στον κατάλογο προς διορισμό που θα αποσταλεί από τον ΔΣΑ στον Άρειο Πάγο.

Θα ακολουθήσουν νέες ανακοινώσεις για τα θέματα των δικαστικών αντιπροσώπων.

Εάν υπάρξει παράταση θα εκδοθεί νεότερη ανακοίνωση.

**Ο ΠΡΟΕΔΡΟΣ**
**ΔΗΜΗΤΡΗΣ Κ. ΒΕΡΒΕΣΟΣ**